CELEX: 62020CN0618
Language: da
Date: 2020-11-19 00:00:00
Title: Sag C-618/20: Anmodning om præjudiciel afgørelse indgivet af Juzgado de lo Mercantil n° 1 de Córdoba (Spanien) den 19. november 2020 — ZU og TV mod Ryanair Ltd

1.3.2021   
            
            
               DA
            
            
               Den Europæiske Unions Tidende
            
            
               C 72/12
            
         
      Anmodning om præjudiciel afgørelse indgivet af Juzgado de lo Mercantil no 1 de Córdoba (Spanien) den 19. november 2020 — ZU og TV mod Ryanair Ltd
      (Sag C-618/20)
      (2021/C 72/16)
      Processprog: spansk
      
         Den forelæggende ret
      
      Juzgado de lo Mercantil no 1 de Córdoba
      
         Parter i hovedsagen
      
      
         Sagsøgere: ZU og TV
      
         Sagsøgt: Ryanair Ltd
      
         Præjudicielle spørgsmål
      
      
                  1)
               
               
                  Kan et luftfartsselskab, der via sit eget websted sælger flybilletter til flyvninger, som udføres under et andet luftfartsselskabs kode, anses for et transporterende luftfartsselskab som omhandlet i artikel 3, stk. 5, i forordning nr. 261/2004 (1), med hensyn til de nævnte konkrete flyvninger, der sælges og udføres af et andet luftfartsselskab?
               
            
                  2)
               
               
                  Kan et luftfartsselskab, der via sit eget websted sælger flybilletter til flyvninger, som udføres under et andet luftfartsselskabs kode, anses for et transporterende luftfartsselskab som omhandlet i artikel 3, stk. 5, i forordning nr. 261/2004, med hensyn til de nævnte konkrete flyvninger, der sælges og udføres af et andet luftfartsselskab, når dette andet selskab, der udfører flyvningen, er en del af den samme koncern, som det selskab, der sælger flyvningen, tilhører?
               
            
                  3)
               
               
                  Kan begrebet transporterende luftfartsselskab, der stiller transportydelser til rådighed, som omhandlet i artikel 3, stk. 5, i forordning nr. 261/2004, sidestilles med begrebet kontraherende luftfartsselskab i Montrealkonventionens artikel 45?
               
            
                  4)
               
               
                  Kan begrebet transporterende luftfartsselskab, der stiller transportydelser til rådighed som omhandlet i artikel 3, stk. 5, i forordning nr. 261/2004 sidestilles med begrebet faktisk luftfartsselskab i Montrealkonventionens artikel 45?
               
            
         (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser (EUT 2004, L 46, s. 1).